Odense Adresse-Contoirs Efterretninger, 1844-08-22
Fædrelandet. Stænderforsamlingen i Viborg. Under den foreløbige Behandling af Oliemøller Schyttes Andragende betræffende Statseenheden og en friere Udvikling af vore Samfundsforhold yttrede Justitsr. Estrup, "Naar Committeen har foreslaaet, at alle fire Stænderforsamlinger skulde udvælge Deelegerede til at træde sammen med nogle af Regjeringen udnævnte Mænd, troer jeg ikke, at det Maal, Committeen har for Øie, vil opnaaes derved. Efter den Stemning, som hersker i Hertugdommernes Stænderforsamlinger, nærer jeg Frygt, ja meer end Frygt for, at de ville være utilbøielige til at udnævne saadanne Deelegerede, og hvis endog denne Utilbøielighed skulde blive overvunden, befrygter jeg, at deres Valg vilde falde paa saadanne Mænd, hvis Anskuelser ere af en, Øiemedet saa aldeles modstridende, Natur, at en Udjevning af Forholdene blev ugjørlig, ja at den stedfindende Spænding endog snarere vil tiltage. Jeg har nøie overveiet Sagen, thi den ligger mig meget paa Sinde, og jeg har ikke kunnet komme til noget andet Resultat, end at Valget af de Deelegerede alene bør overlades Regjeringen." Oberst Brock: "Jeg deler fuldkommen den sidste Talers Anskuelse, at det aldeles Fornødne er, hvad der kan bidrage til Statseenhedens Opretholdelse. Naar han imidlertid tvivler paa, om en Udjevning af Forviklingen vil kunne opnaaes ved, at de forskjellige Stænderforsamlinger skulle udnævne hver sine Deelegerede, fordi Anskuelserne ere saa modsatte, maa jeg dog bemærke, at jeg ikke anseer det for muligt, at denne Modstrid mellem Anskuelserne kan udjevnes anderledes end ved at de faae Leilighed til at udtale sig, og jeg har altsaa forsaavidt intet mod Committeens Forslag at erindre. Derimod formener jeg, at de Delegeredes Udnævnelse af Stænderforsamlingerne har det Mislige ved sig, at disse ere sammensatte af lutter Grundeiere. Den kgl. Commiss. Der er jo vistnok, navnlig i Forholdene imellem de forskjellige Dele af Staten, meget, som kunde ønskes ordnet paa anden Maade, og som sikkert vil være Gienstand for Kongens omhyggeligste Overveielser. Men om, og paa hvilket Stadium af disse Overveielser, Kongen vil finde det hensigtsmæssigt at sammenkalde Mænd af Folket, til der at tage Deel, vover jeg ikke at bestemme. Det troer jeg imidlertid, at Man under alle Omstændigheder maa erkjende, at der vilde være overveiende Betænkeligheder ved, at disse Mænd skulde vælges paa den af Commitmitteen foreslaaede Maade, i hvilken Henseende jeg i det Væsentligste kan henholde mig til, hvad der af Justitsr. Estrup er bemærket. Det forekommer mig aldeles klart, at dersom der under den nærværende Spænding skulde udvælges Medlemmer af de forskjellige Stænderforsamlinger, vilde Valget fornemmelig falde paa saadanne Jndivider, hos hvilke den Retning, hvorved Man kom i Modsætning til de øvrige Statsdele, meest var fremtrædende." Referenten: "De af den kgl. Commiss. og Justitsr. Estrup fremsatte bemærkninger mod Committeens Betænkning skal jeg tillade mig at imødegaae. Det er yttret med Hensyn til Stænderforsamlingerne i Hertugdømmerne, at de maatte antages at være uvillige til at udnævne de omhandlede Deelegerede. Det forekommer mig dog, at det er en vel stærk Beskyldning imod dem, at antage, at de skulde vise en saa bestemt Uvillie, at naar Kongen befalede, at de skulde vælge Deelegerede til at træde sammen med Deelegerede fra de danske Stænderforsamlinger, de da ikke skulde ville vælge saadanne.